**OPIS PREDMETU ZÁKAZKY**

**Predmet zákazky: „Baliaci stroj na balenie čajoviny“**

Predmetom zákazky je dodanie baliaceho stroja na balenie čajoviny – 1 ks, podľa nižšie uvedenej špecifikácie.

**Technická špecifikácia:**

|  |  |
| --- | --- |
| **Baliaci stroj na balenie čajoviny – 1 ks** | |
| **Požadované parametre:** | **Požadovaná hodnota:** |
| Pracovný výstup (ks čajových vrecúšok za 1 min.) | min. 110 ks/min. |
| Veľkosť čajových vrecúšok 62,5 mm x 60 mm | áno |
| Veľkosť prebalu 78 mm x 70 mm | áno |
| Objem suroviny | min. 8 cm3 |
| Balenie čajoviny (liečivé rastliny) do teplom zvárateľného filtračného papiera vytvorením čajového vrecúška s priebežným upnutím nitky a visačky | áno |
| Upínanie nitky a visačky bez použitia železnej spony | áno |
| Miešacie zariadenie na zabezpečenie homogénnosti balenej suroviny | áno |
| Balenie v skupinách po 20 čajových vrecúšok bez hygienického prebalu | áno |
| Balenie čajových vrecúšok do papierového hygienického prebalu | áno |
| Uzatváranie hygienického prebalu zarastrovaním - tlakom ozubených kolies na hygienický papier so zamedzením porušenia čajových vrecúšok | áno |
| Počítadlo hygienických prebalov po 20 kusov | áno |
| Digitalizované snímanie počtu a druhu zabalených výrobkov na výstupe | áno |
| Rozmery stroja (výška x šírka x dĺžka) | max. 2000 x 1000 x 1800 mm |
| Spotreba energie | max. 0,75 HP + 500 W |
| Napätie | 3 x 380 V, 50 Hz |
| Obsluha stroja (počet operátorov) | max. 1 operátor |
| Čistá hmotnosť stroja | max. 750 kg |

Predmet zákazky v celom rozsahu je opísaný tak, aby bol presne a zrozumiteľne špecifikovaný. Všetky obstarávané zariadenia musia byť nové (nie použité, ani repasované). Ak by sa niektorá z technických požiadaviek odvolávala na konkrétny typ produktu, alebo konkrétneho výrobcu, výrobný postup, obchodné označenie, patent, typ, krajinu, oblasť alebo miesto pôvodu alebo výroby, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú uvedené technológie a zariadenia určené. Pri produktoch, príslušenstvách konkrétnej značky, uchádzač môže predložiť aj ekvivalenty inej značky v rovnakej alebo vyššej kvalite.

V Plavnici dňa: 02.08.2023

Peter Vančo

konateľ spoločnosti